CELEX: 62011TN0034
Language: et
Date: 2011-01-24 00:00:00
Title: Kohtuasi T-34/11: 24. jaanuaril 2011 esitatud hagi — Canon Europe versus komisjon

12.3.2011   
            
            
               ET
            
            
               Euroopa Liidu Teataja
            
            
               C 80/24
            
         24. jaanuaril 2011 esitatud hagi — Canon Europe versus komisjon
   (Kohtuasi T-34/11)
   2011/C 80/48
   Kohtumenetluse keel: inglise
   
      Pooled
   
   
      Hageja: Canon Europe (Amstelveen, Madalmaad) (esindajad: advokaadid P. De Baere ja P. Muñiz)
   
      Kostja: Euroopa Komisjon
   
      Hagejate nõuded
   
   
               —
            
            
               tunnistada hagi vastuvõetavaks;
            
         
               —
            
            
               tühistada komisjoni 5. oktoobri 2010. aasta määrus (EL) nr 861/2010, millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa (ELT 2010 L 284, lk 1), ja eelkõige harmoneeritud süsteemi (edaspidi „HS”) alamrubriigi 8443 31 alajaotised ning vastavad tollimaksumäärad; ja
            
         
               —
            
            
               mõista kohtukulud välja kostjalt.
            
         
      Väited ja peamised argumendid
   
   Hageja palub oma hagiavalduses ELTL artikli 263 alusel tühistada komisjoni 5. oktoobri 2010. aasta määrus (EL) nr 861/2010, millega muudetakse tariifi- ja statistikanomenklatuuri ning ühist tollitariifistikku käsitleva nõukogu määruse (EMÜ) nr 2658/87 I lisa (ELT 2010 L 284, lk 1), ja eelkõige harmoneeritud süsteemi (HS) alamrubriigi 8443 31 alajaotised ning vastavad tollimaksumäärad.
   Hageja esitab oma hagi põhjendamiseks järgmised väited:
   
                
            
            
               Esiteks väidab hageja, et tühistamishagi on ELTL artikli 263 kohaselt vastuvõetav, kuna vaidlustatud meede on õiguse üldakt, mis puudutab hagejat otseselt, ja ei sisalda rakendusmeetmeid.
            
         
                
            
            
               Lisaks väidab hageja, et vaidlustatud akt on kehtetu, kuna sellega piiratakse HS 2007 alamrubriigi 8443 31 ulatust, jättes selle kohaldamisalast välja multifunktsionaalsed seadmed, mis varem kuulusid HS 2002 alamrubriigi 8471 60 alla, kuigi kostja ei tohi muuta HS alamrubriike HS konventsiooni (1) artikli 3 ja nõukogu määruse (EMÜ) nr 2658/87 (2) artikli 1 lõike 2 punkti a alusel.
            
         
                
            
            
               Peale selle väidab hageja, et vaidlustatud akt on kehtetu, kuna see muudab teatavate varem HS 2002 alamrubriikide 8471 60 ja 8517 21 alla kuuluvate multifunktsionaalsetele seadmetele kohaldatavaid tollimaksumäärasid, mistõttu rikutakse nõukogu määruse (EMÜ) nr 2658/87 artikli 9 lõiget 2.
            
         
                
            
            
               Viimaseks, vaidlustatud akt rikub GATT 1994 (3) artiklit II ning EL poolt kontsessioonide nimekirjas võetud kohustusi, kuna sellega kehtestatakse tollimaksud teatavatele multifunktsionaalsetele seadmetele, mille suhtes on EL võtnud kohustuse kõik tollimaksud tühistada.
            
         
      (1)  14. juuni 1983. aasta rahvusvaheline kaupade kirjelduse ja kodeerimise harmoneeritud süsteemi konventsioon.
   
      (2)  Nõukogu 23. juuli 1987. aasta määrus (EMÜ) tariifi- ja statistikanomenklatuuri ning ühise tollitariifistiku kohta (EÜT 1987 L 256, lk 1; ELT eriväljaanne 02/02, lk 382).
   
      (3)  1994. aasta üldine tolli- ja kaubanduskokkulepe.